wannaphong/clean_thaiwikipedia huggingface dataset:
# สโมสรวอลเลย์บอลเซนิต-คาซัน
สโมสรวอลเลย์บอลเซนิต-คาซัน  เป็นทีมวอลเลย์บอลมืออาชีพในคาซัน, ประเทศรัสเซีย การแข่งขันวอลเลย์บอลรัสเซียซูเปอร์ลีก (ได้แชมป์ทั้งหมด 4 ครั้ง) ทีมนี้ได้แชมป์ 2 ครั้ง ในฤดูกาล 2007-08และ 2011-12 ในการแข่งขันซีอีวีแชมป์เปียนส์ลีก

สโมสรก่อตั้งขึ้นเมื่อวันที่ 13 พฤษภาคม ค.ศ. 2000 
 รายชื่อผู้เล่น 
 ฤดูกาล 2018–19 
ผู้ฝึกสอน:  วลาดิเมีย อเล็กซ์โน

หมายเลขชื่อวันเกิดตำแหน่ง   ตัวตีด้านนอก   ตัวตีด้านนอก   ตัวบล็อกกลาง   ตัวเซ็ต   ตัวบล็อกกลาง   ตัวตีตรงข้าม   ตัวตีด้านนอก 10  ตัวบล็อกกลาง 11  ตัวรับอิสระ 12  ตัวเซ็ต 13  ตัวบล็อกกลาง 15  ตัวตีด้านนอก 16  ตัวรับอิสระ 18  ตัวตีตรงข้าม

เกียรติประวัติ
การแข่งขันระดับในประเทศ
 วอลเลย์บอลรัสเซียซูเปอร์ลีก
 16px แชมป์ (6 สมัย) : ฤดูกาล 2007, 2009, 2010, 2011, 2012, 2014
 16px อันดับที่ 3 : 2004, 2005, 2008, 2013
 วอลเลย์บอลรัสเซียคัพ (3)
 16px แชมป์ (3 สมัย): ค.ศ. 2004, 2007, 2009
 วอลเลย์บอลรัสเซียซูเปอร์คัพ (3)
 16px แชมป์ (3 สมัย): ค.ศ. 2010, 2011, 2012

การแข่งขันระหว่างประเทศ
 20px ซีอีวีแชมป์เปียนส์ลีก 
 16px แชมป์ (2 สมัย): ค.ศ. 2008, 2012
 16px รองแชมป์: ค.ศ. 2011
16px อันดับที่ 3: ค.ศ. 2013
# ซินนาบาร์
ซินนาบาร์ (ออกเสียง) หรือ cinnabarite  mercury(II) sulfideแดง (HgS)  ชาด ธรรมชาติ เป็นแร่ของปรอทที่พบได้ทั่วไป 

แร่ชนิดนี้ในตำรายาโบราณเรียกชาดจอแส ใช้สงบประสาทและถอนพิษ ก่อนใช้จะต้องฆ่าฤทธิ์ก่อน ส่วนชาดที่ได้จากเมอร์คิวรรีซัลไฟด์สังเคราะห์นั้นเรียกชาดหรคุณจีนชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 4 เครื่องยาธาตุวัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556. หน้า 48

thumb|left|350px|โครงสร้างผลึกของซินนาบาร์
# เดอะ พาเลซ
เดอะ พาเลซ เป็นวงดนตรีสัญชาติไทยที่ได้รวบรวมอดีตสมาชิกจากวงดนตรี 6 วงยุค 70-80 มาเล่นด้วยกัน

 ประวัติ 
เดอะ พาเลซถือกำเนิดจากการที่ สายชล ระดมกิจ อดีตมือกีตาร์ของวงดิ อินโนเซ้นท์ ซึ่งขณะนั้นเป็นผู้ดูแลศิลปินของค่ายเลิฟอีส ได้ไปร้องเพลงในคอนเสิร์ต KTC LOVEiS Winter Festival 2007 ที่ค่ายของตนจัดขึ้นเมื่อปี พ.ศ. 2550 พร้อมกับเชิญ จิ๊บ - วสุ แสงสิงแก้ว นักร้องนำของวงพลอย และ อ๊อด - รณชัย ถมยาปริวัฒน์ นักร้องนำและหัวหน้าวงคีรีบูน มาเป็นแขกรับเชิญ ปรากฏว่าได้รับการตอบรับที่ดีอย่างมาก

สายชลจึงเกิดแรงบันดาลใจที่จะตั้งวงดนตรีที่รวบรวมสมาชิกของวงดนตรีชื่อดังยุค 70-80 มาเล่นด้วยกัน จึงเริ่มชักชวนนักดนตรีและนักร้องคนอื่น ๆ จากวงต่าง ๆ ทั้ง ดิ อินโนเซ้นท์ ของสายชลเอง, รอยัลสไปรท์ส, อินคา, ฟอร์เอฟเวอร์ และแมคอินทอช มาร่วมเป็นสมาชิก จนได้สมาชิกครบทีม 8 คนออกตระเวนแสดงคอนเสิร์ตเดินสายเหมือนในอดีต ส่วนชื่อวงนั้น บอย โกสิยพงษ์ ผู้ก่อตั้งค่าย เป็นคนตั้งชื่อวงตามชื่อสถานบันเทิงที่ดังที่สุดในยุคนั้น

ต่อมา อ๊อดได้ขอลาออกจากวงเนื่องจากติดภารกิจที่มีจำนวนมากจนไม่สามารถที่จะปลีกเวลามาร่วมเดินสายกับวงได้ สายชลผู้เป็นหัวหน้าวงจึงได้ไปชักชวน ปุ๊ - อัญชลี จงคดีกิจ เข้ามาร่วมเดินสายแสดงคอนเสิร์ตกับวง จนกระทั่งปุ๊ได้เข้ามาเป็นสมาชิกถาวรของวงในเวลาต่อมา

 สมาชิก 
 สุนทร สุจริตฉันท์ - ร้องนำ เกิด 18 ธันวาคม พ.ศ. 2492
 วงศกร รัศมิทัต - กลอง, ร้องนำ เกิด 29 เมษายน พ.ศ. 2503
 พีรสันติ จวบสมัย - คีย์บอร์ด, ร้องนำ เกิด 12 ธันวาคม พ.ศ. 2505
 สายชล ระดมกิจ - กีตาร์, ร้องนำ เกิด 20 ธันวาคม พ.ศ. 2507
 มนตรี กิตติกัลป์ - เบส, ร้องนำ เกิด 04 กรกฎาคม พ.ศ. 2506
 รณภพ อรรคราช - กีตาร์, ร้องนำ เกิด 20 กันยายน พ.ศ. 2507
 วสุ แสงสิงแก้ว - ร้องนำ เกิด 29 ธันวาคม พ.ศ. 2510
 อัญชลี จงคดีกิจ - ร้องนำ เกิด 15 พฤศจิกายน พ.ศ. 2498

 อดีตสมาชิก 
 รณชัย ถมยาปริวัฒน์ - กีตาร์, ร้องนำ เกิด 17 สิงหาคม พ.ศ. 2507 (เสียชีวิตแล้ว)

 ผลงาน 
 ขอบคุณสวรรค์
 เขิน (เพลงประกอบภาพยนตร์ ตุ๊กแกรักแป้งมาก; ต้นฉบับ แกรนด์เอ็กซ์)
 ชีวิตฉันจะมีไว้เพื่อเธอ
 สายฝน - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
# ไอแลนด์เกมส์
กีฬาไอแลนด์เกมส์  เป็นการแข่งขันกีฬาหลายชนิดระหว่างดินแดนที่เป็นเกาะ ซึ่งตามปกติจะมีการจัดแข่งขันทุกสองปี โดยคณะกรรมการไอแลนด์เกมส์ระหว่างประเทศ (International Island Games Committee หรือ IIA)
รายการกีฬาไอแลนด์เกมส์
 ครั้งที่  ค.ศ.  เกาะเจ้าภาพ  ประเทศ 1 1985   2 1987   3 1989   4 1991   5 1993 เกาะไวต์  6 1995   7 1997   8 1999 กอตลันด์  9 2001   10 2003   11 2005 เชตแลนด์  12 2007 โรดส์  13 2009   14 2011 เกาะไวต์  15 2013   16 2015   17 2017 กอตลันด์  18 2019   19 2021 มินอร์กา
# สาธารณรัฐอียิปต์ (ค.ศ. 1953–1958)
สาธารณรัฐอียิปต์ (, Ǧumhūriyyat Maṣr) เป็นชื่ออย่างเป็นทางการของประเทศอียิปต์นับแต่การล้มเลิกพระมหากษัตริย์อียิปต์และซูดานในปี 1953 จนสหภาพของอียิปต์กับซีเรียเป็นสหสาธารณรัฐอาหรับในปี 1958 ปฏิญญาสาธารณรัฐมีหลังการปฏิวัติอียิปต์ ค.ศ. 1952 กระตุ้นโดยความเสื่อมนิยมของพระเจ้าฟารูก ผู้ทรงถูกมองว่าอ่อนแอเกินไปเมื่อเผชิญกับอังกฤษ กอปรกับความปราชัยในสงครามอาหรับ-อิสราเอล ค.ศ. 1948

ด้วยปฏิญญาสาธารณรัฐ มุฮัมมัด นะญีบ สาบานตนเป็นประธานาธิบดีอียิปต์คนแรก รับตำแหน่งได้เกือบหนึ่งปีครั้ง ก่อนถูกนักปฏิวัติด้วยกันบังคับให้ลาออก หลังนาจิบลาออก ตำแหน่งประธานาธิบดีว่างจนการเลือกตั้งญะมาล อับดุนนาศิร ในปี 1958http://modernegypt.bibalex.org
# ไอแลนด์เกมส์ 1985
กีฬาไอแลนด์เกมส์ 1985  การแข่งขันนี้จัดขึ้นที่เกาะแมน, สหราชอาณาจักร ระหว่างวันที่ 18–24 กรกฎาคม ค.ศ. 1985

 ชนิดกีฬา 
กีฬาผลการแข่งขัน17px กรีฑาผลการแข่งขัน17px แบดมินตันผลการแข่งขัน17px จักรยานผลการแข่งขัน17px ฟุตบอลผลการแข่งขัน17px ยิงปืนผลการแข่งขัน17px ว่ายน้ำผลการแข่งขัน17px วอลเลย์บอลผลการแข่งขัน

หมู่เกาะที่เข้าร่วมการแข่งขัน
 คณะกรรมการไอแลนด์เกมส์ระหว่างประเทศที่เข้าร่วมการแข่งขัน 
 
 
 
 24px เกาะไวท์
 24px กอตลันด์
 24px ออร์กนีย์
 
 24px เฟรยา
 
 24px แองเกิลซีย์
 
 24px เชตแลนด์
 
 24px ฮีทรา

 ตารางสรุปเหรียญรางวัล 

 1    25  20  25  70 2    13  8  16  37 3    9  2  4  15 4    8  12  2  22 5  24px เกาะไวท์  8  9  9  26 6  24px กอตลันด์  3  8  2  13 7  24px ออร์กนีย์  3  6  6  15 8    3  1  3  7 9  24px เฟรยา  1  1  2  4 10    0  2  1  3 11  24px แองเกิลซีย์  0  1  1  2 12    0  1  0  1 13  24px เชตแลนด์  0  0  4  4 14    0  0  1  1 15  24px ฮีทรา  0  0  0  0 รวม  73  71  76  220

 แหล่งข้อมูลอื่น 
 1985 Island Games
# โจเอ็ตสึชิงกันเซ็ง
โจเอ็ตสึชิงกันเซ็ง  เป็นเส้นทางรถไฟความเร็วสูง เชื่อมระหว่างกรุงโตเกียวกับนครนีงาตะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (เจอาร์ตะวันออก)

 ขบวนรถ 
 โทกิ, โตเกียว — นีงาตะ
 แมกซ์โทกิ, โตเกียว — นีงาตะ
 ทานิงาวะ, โตเกียว — เอจิโงะยูซาวะ
 แมกซ์ทานิงาวะ, โตเกียว — เอจิโงะยูซาวะ

 สถานี 
สถานีญี่ปุ่นอังกฤษ กม.เชื่อมต่อกับ  ที่ตั้ง 東京 Tokyo0.0โทไกโดชิงกันเซ็ง, สายยามาโนเตะ, สายเคฮินโตโฮกุ, สายหลักชูโอ, สายหลักโทไกโด, สายโยโกซูกะ, สายหลักโซบุ, สายเคโย, โตเกียวเมโทรสายมารูโนอูจิเขตชิโยดะ  โตเกียว上野 Ueno3.6สายโจบัง, สายยามาโนเตะ, สายเคฮินโตโฮกุ, สายหลักโทโฮกุ (สายอุตสึโนมิยะ), สายทากาซากิ, สายโชนันชินจูกุ, โตเกียวเมโทรสายกินซะ, โตเกียวเมโทรสายฮิบิยะ, สายหลักเคเซ (สถานีเคเซ อูเอโนะ)เขตไทโต 大宮 Ōmiya 31.3โทโฮกุชิงกันเซ็ง, สายโทบุ โนดะ, นิวชัทเทิล, สายเคฮินโตโฮกุ, สายไซเกียว, สายคาวาโงเอะะ, สายหลักโทโฮกุ (สายอุตสึโนมิยะ), สายทากาซากิ, สายโจนัน-ชินจุกุไซตามะ ไซตามะ熊谷 Kumagaya 67.9ทางรถไฟชิชิบุ, สายทากาซากิคูมางายะ本庄早稲田 Honjō-Waseda  88.0 ฮนโจ高崎 Takasaki 108.6โฮกูริกุชิงกันเซ็ง, รถไฟฟ้าโจชิง, สายทากาซากิ, สายฮาจิโก, สายเรียวโม, สายโจเอ็ตสึ, สายชินเอ็ตสึ, สายอางัตสึมะ  ทากาซากิ กุมมะ上毛高原 Jōmō-Kōgen 150.4 มินากามิ越後湯沢 Echigo-Yuzawa 182.7สายกาลายูซาวะ, สายโจเอ็ตสึ, สายโฮกูโฮกุยูซาวะ นีงาตะ浦佐 Urasa 212.3สายโจเอ็ตสึมินามิอูโอนูมะ長岡 Nagaoka 245.1สายชินเอ็ตสึ, สายโจเอ็ตสึนางาโอกะ燕三条 Tsubame-Sanjō 268.7สายยาฮิโกะซันโจ新潟Niigata 300.8สายชินเอ็ตสึ, สายฮากูชิง, สายเอจิโงะ, สายหลักอูเอ็ตสึ (รถด่วนพิเศษ), สายบันเอ็ตสึไซนีงาตะ

 ชั้นที่นั่ง
# ข้าวฟ่างหางหมา
thumb|left|ข้าวฟ่างหางหมาในญี่ปุ่น
ข้าวฟ่างหางหมา  (Foxtail millet)  เป็นพืชในวงศ์หญ้า เป็นหญ้าปีเดียว ขึ้นเป็นกอมีสีเหลืองม่วง กาบใบรูปหลอด ด้านบนเปิดออก ผิวเกลี้ยงหรือมีขนปกคลุมเล็กน้อย ลิ้นใบสั้นเป็นชายครุย เห็นแกนใบชัดเจน ดอกช่อ เมล็ดรูปไข่ มีกาบบนและล่างหุ้มแน่น มีหลายสีตั้งแต่เหลืองอ่อน ส้ม แดง น้ำตาล ดำ มีความแตกต่างระหว่างสายพันธุ์อยู่มาก โดยแบ่งเป็นกลุ่มย่อยที่สำคัญ 3 กลุ่ม คือ
 กลุ่มย่อย indica ปลูกในอินเดีย ปากีสถาน ศรีลังกา และเนปาล
 กลุ่มย่อย maxima ปลูกในตะวันออกไกล
 กลุ่มย่อย moharia ปลูกในยุโรป รัสเซีย และอัฟกานิสถาน

ข้าวฟ่างหางหมาเป็นธัญพืชที่ปลูกมาตั้งแต่สมัยโบราณ มีการกระจายพันธุ์ตามธรรมชาติตั้งแต่ยุโรปจนถึงญี่ปุ่น ปัจจุบันเป็นธัญพืชที่สำคัญในจีน อินเดียและยุโรปทางตะวันออกเฉียงใต้ โดยนำเมล็ดมาปรุงอาหารแบบเดียวกับข้าว เมล็ดนำไปบดละเอียดได้แป้ง ใช้ทำขนมปังแบบไม่พองตัวได้ อาหารที่ทำจากข้าวฟ่างหางหมาในอินเดียเป็นอาหารที่ใช้ในพิธีกรรม ในจีนใช้เป็นอาหารของผู้สูงอายุและหญิงมีครรภ์ ใช้ผลิตน้ำส้มสายชูและไวน์ ในรัสเซียและพม่าใช้หมักเบียร์และเครื่องดื่มมีแอลกอฮอล์ เมล็ดนำไปเพาะให้งอกใช้เป็นผัก ลำต้นใช้เป็นอาหารสัตว์
# ฟ็อกซ์สปอตส์เอเชีย
ฟ็อกซ์สปอตส์เอเชีย คือรายการกีฬาที่มีเครือข่ายในเอเชีย เช่น สิงคโปร์, มาเลเซีย, เวียดนาม, ไทย, ไต้หวัน, ฟิลิปปินส์ และดินแดนอื่นในเอเชีย

ช่องฟ็อกซ์สปอตส์เอเชีย
ฟ็อกซ์ สปอร์ตส์ (เปลี่ยนจาก อีเอสพีเอ็น)
ฟ็อกซ์ สปอร์ตส์ 2 (เปลี่ยนจาก สตาร์ สปอร์ตส์)
ฟ็อกซ์ สปอร์ตส์ 3 (เปลี่ยนจาก อีเอสพีเอ็น เอชดี และฟ็อกซ์ สปอร์ตส์ พลัส เอชดี ตามลำดับ)
ฟ็อกซ์ สปอร์ตส นิวส์ (เปลี่ยนจาก อีเอสพีนิวส์)

 โปรแกรมรายการที่ออกอากาศในฟ็อกซ์สปอตส์เอเชีย 

กีฬาท้าความเร็ว
 Formula One
 GP2 Series
 GP3 Series
 FIM Motocross World Championship
 Superbike World Championship 
 FIA World Touring Car Championship (only for highlights)
 MotoGP
 TUDOR United SportsCar Championship
 FIA World Endurance Championship
 NASCAR Sprint Cup Series
 NASCAR Nationwide Series (only for highlights)
 Formula E

เบสบอล
 Australian Baseball League
 Chinese Professional Baseball League
 Major League Baseball
 Nippon Professional Baseball

บาสเกตบอล
 NCAA men's basketball (Except March Madness)
 NBA (ฉายในไต้หวันและฟิลิปปินส์)
 Philippine Basketball Association (ฉายในฟิลิปปินส์)
 Super Basketball League (ฉายในไต้หวัน)
 William Jones Cup
 Asean Basketball League (ยกเว้นจีนและฮ่องกง)
 WNBA

ขี่วัวกระทิง
 Professional Bull Riders events

กีฬาอันตราย
 X Games

ฟุตบอล (ซอกเกอร์)
 Premier League (ฉายในมาเลเซีย)
 La Liga (ยกเว้น ฮ่องกง ไทย และ เวียดนาม)
 AFC Cup 
 AFC Champions League 
 Asian Cup
 AFF Suzuki Cup
 Russian Premier League
 Eredivisie
 Bundesliga

เทนนิส
 Wimbledon
 Australian Open
 Hopman Cup
 French Open (ยกเว้นสิงคโปร์)

ฮอกกี้น้ำแข็ง
 National Hockey League
 Kontinental Hockey League

มวยปล้ำอาชีพ
 WWE Raw 
 WWE SmackDown
 WWE Superstars
 WWE Bottom Line
 WWE Afterburn
 The WWE Experience
 This Week in WWE

กอล์ฟ
 The Masters Tournament
 U.S. Open Championship
 The Open Championship
 PGA Championship 
 PGA EuroPro Tour
 U.S. Women's Open
 Ricoh Women's British Open
 OneAsia Tour
 Ladies European Tour (only for Highlights)
 LPGA Tour (ยกเว้น อินโดนีเซียและมาเลเซีย)
 Ryder Cup (ฉายในไต้หวัน)

ศิลปะการต่อสู้ป้องกันตัวแบบผสม
 Ultimate Fighting Championship (ยกเว้นฟิลิปปินส์)
 ONE Fighting Championship

รักบี้
 2015 Rugby World Cup
 The Rugby Championship (ยกเว้นไต้หวัน)
 Challenge Cup
 Heineken Cup (ยกเว้นมาเลเซีย)
 International Origin (ฉายในมาเลเซีย)
 Super League (only for Highlights)
 World Club Challenge

ข่าว
 Fox Sports Central Asia
 Fox Sports Central Taiwan
# ข้าวฟ่างสามง่าม
ข้าวฟ่างสามง่าม   เป็นพืชในวงศ์หญ้า เป็นหญ้ากอขนาดใหญ่ ลำต้นตั้งตรงแบบข้าว ผิวลำต้นเกลี้ยง เขียวอ่อนเป็นมัน มีใบมาก กาบใบแบน ผิวเกลี้ยง มีขนเล็กน้อยตามขอบใบ ลิ้นใบสั้นเป็นชายครุย ใบมักโค้งลง มีขนสาก ดอกช่อเป็นกระจุกที่ปลาย ผลแบบกระเปาะ มีหลายสี 

ข้าวฟ่างสามง่ามเป็นพืชที่มีความหลากหลายและแบ่งเป็นพันธุ์จำนวนมาก พืชชนิดนี้สามารถผสมข้ามพันธุ์กับ Eleusine africana  ได้และมีลักษณะทางพันธุกรรมใกล้เคียงกัน ลูกผสมที่ได้ไม่เป็นหมัน จึงรวมเป็นสปีชีส์เดียวกัน และแบ่งเป็นสปีชีส์ย่อยคือ subsp. africana เป็นพันธุ์ที่พบตามธรรมชาติ และ subsp. coracana เป็นพันธุ์ปลูก ในกลุ่มของพันธุ์ปลูกแบ่งเป็น 5 สายพันธุ์คือ
 กลุ่มย่อย compacta ช่อดอกมีจำนวน 4-10 อัน โค้งขึ้น ใหญ่กว่ากลุ่มย่อย vulgaris มักมีการแตกแขนงซ้ำเป็นช่อดอกขนาดใหญ่ พบในอินเดีย เคนยา เอธิโอเปีย และยูกันดา
 กลุ่มย่อย coracana แขนงช่อดอก 5-19 อัน แขนงช่ออันกลางพัฒนาอย่างสมบูรณ์ นิยมปลูกในอินเดียและแอฟริกา
 กลุ่มย่อย elongata แขนงช่อดอกยาวและเรียว โค้งพับลงเมื่อแก่ นิยมปลูกในแอฟริกาตะวันออกและอินเดีย
 กลุ่มย่อย Plana แขนงช่อดอกเป็นแถบยาว ช่อดอกย่อยขนาดใหญ่ เรียง 2 แถวปลูกในอินเดียและเอธิโอเปีย
 กลุ่มย่อย vulgaris แขนงช่อตรงโค้ง พับลงหรือขึ้น ปลูกในอินเดีย แอฟริกา และอินโดนีเซีย

คาดว่าต้นกำเนิดของพืชชนิดนี้อยู่ในแอฟริกาตะวันออก ในบริเวณระหว่างเอธิโอเปียและยูกันดา แล้วแพร่กระจายไปยังอินเดียและเอเชียตะวันออกเฉียงใต้ เมล็ดใช้เป็นอาหาร เมล็ดนำมาเพาะให้งอก นำไปหมักเป็นเครื่องดื่มแอลกอฮอล์ เมล็ดนำไปบดเป็นแป้งใช้ต้มโจ๊กหรือทาขนมปัง ในชวาตะวันตก ประเทศอินโดนีเซีย นำต้นอ่อนมารับประทานเป็นผัก ฟางใช้เลี้ยงสัตว์ ลำต้นนำไปทำเชือก เมล็ดมีแคลเซียม เหล็ก และฟอสฟอรัสสูง 
 รวมภาพ
# วัดรางวาลย์
วัดรางวาลย์  ตั้งอยู่ริมฝั่งแม่น้ำแม่กลอง  หมู่ 7 ตำบลลาดบัวขาว อำเภอบ้านโป่ง จังหวัดราชบุรี  ฝ่ายเถรวาท มหานิกาย

 เนื้อที่    
มีเนื้อที่ 31 ไร่ 2 งาน 20 ตาราวา 

 ประวัติวัด
วัดรางวาลย์  เป็นวัดเก่าแก่สร้างเมื่อปี พ.ศ. 2323 ได้รับพระราชทานวิสุงคามสีมาเมื่อปี พ.ศ. 2419

อุโบสถเก่าแก่
thumb|right|อุโบสถวัดรางวาลย์

อุโบสถวัดรางวาลย์ สร้างเมื่อ พ.ศ. 2419 หน้าบันพระอุโบสถเป็นสถาปัตยกรรมสมัยรัตนโกสินทร์ตอนต้น แต่เดิมได้สร้างครอบอุโบสถหลังเก่าไว้ ปัจจบันบูรณะใหม่ แล้วเสร็จเมื่อปี พ.ศ. 2557 หน้าบันเป็นการจำหลักลายบนแผ่นไม้สักเป็นลายกนกก้านขด ลงรักปิดทอง ประดับกระจกสี ฝีมือช่างท้องถิ่น ในเสมารอบพระอุโบสถทำด้วยหินปูนแกะสลักศูนย์ข้อมูลกลางทางวัฒนธรรม

 ลำดับเจ้าอาวาส  
thumb|right|รูปหล่อหลวงพ่อโทน อดีตเจ้าอาวาสวัดรางวาลย์
วัดรางวาลย์  จะมีเจ้าอาวาสมากี่รูปไม่ทราบได้  เท่าที่สอบถามสืบค้น มี 6 รูป คือ
 หลวงพ่อโทน
 หลวงพ่อวัตร
 หลวงพ่อพรม
 หลวงพ่อสิน พุทธสโร
 หลวงพ่อหนุน
 พระครูพิบูลธรรมโกศล(ฉลาด อติพโล คนบุญ) พ.ศ. 2519 - พ.ศ. 2555
 พระครูสุนทรจรณคุณ พ.ศ. 2556 - ปัจจุบัน

 ภาพ
# อียอน อี. เช. เบรอตียานู
อียอน อี. เช. เบรอตียานู (, หรือเป็นที่รู้จักกันในชื่อ อียอเนล เบรอตียานู; 20 สิงหาคม ค.ศ. 1864 – 24 พฤศจิกายน ค.ศ. 1927) เป็นนักการเมืองโรมาเนีย หัวหน้าพรรคเสรีนิยมแห่งชาติ (PNL) เป็นนายกรัฐมนตรีโรมาเนียเป็นเวลา 5 สมัย และเป็นรัฐมนตรีว่าการกระทรวงการต่างประเทศโรมาเนียในหลายวาระ เขาเป็นบุตรชายคนโตของอียอน เช. เบรอตียานู รัฐบุรุษและหัวหน้าพรรคสรีนิยมแห่งชาติ เป็นพี่ชายของวินตีลา เบรอตียานู และดีนู เบรอตียานู และเป็นบิดาของเกออร์เก อี. เบรอตียานู กิจกรรมทางการเมืองของอียอน อี. เช. เบรอตียานู หลังสงครามโลกครั้งที่หนึ่ง รวมทั้งการดำรงตำแหน่งในสมัยที่สามและสมัยที่สี่ ได้เกิดการรวมกันเป็นราชอาณาจักรโรมาเนียเก่าโดยการรวมของทรานซิลเวเนีย, บูโควีนา และเบสซาเรเบีย (ดูที่ เกรตเทอร์โรมาเนีย) ในปีค.ศ. 1923 เขาได้รับการแต่งตั้งเป็นสมาชิกกิตติมศักดิ์ของราชวิทยาลัยโรมาเนีย
# เครื่องร่อนกิมลี่
แอร์แคนาดา เที่ยวบินที่ 143 หรือที่เรียกกันว่า เครื่องร่อนกิมลี่ (อังกฤษ: Gimli Glider) เป็นเที่ยวบินภายในประเทศแคนาดาในเส้นทางมอนทรีอัลสู่เอ็ดมอนตัน เมื่อวันที่ 23 กรกฎาคม 2526 แต่หลังจากบินได้เพียงไม่กี่นาที น้ำมันของเครื่องเกิดหมดขณะที่กำลังบินอยู่ ทำให้เครื่องยนต์ดับทั้ง 2 ตัว จนนักบินตัดสินใจขับเครื่องบินแบบเครื่องร่อน และลงจอดฉุกเฉินที่สนามบินกิมลี่ในเมืองมานิโตบาได้สำเร็จ ทั้ง 69 คนบนเครื่องรอดชีวิตทั้งหมด

 เหตุการณ์ 
บ่ายวันที่ 23 กรกฎาคม 2526 เครื่องบิน โบอิง 767-200 ของสายการบิน แอร์แคนาดา เที่ยวบินที่ 143 พร้อมผู้โดยสาร 61 คน และลูกเรือ 8 คน บินจาก ท่าอากาศยานนานาชาติมอนทรีอัล ปิแอร์ อิลเลียต ทรูโด ในมอนทรีอัลไปยังท่าอากาศยานนานาชาติเอ็ดมินตันเมืองเอ็ดมอนตัน ขณะที่บินไปได้ครึ่งทาง ที่ความสูง 41,000 ฟุต น้ำมันก็เกิดหมดกลางอากาศ ท่ามกลางความงงงวยของเหล่านักบิน เมื่อเครื่องยนต์ค่อยๆ ดับไปทีละตัว นักบินจึงตัดสินใจว่าจะลงจอดฉุกเฉินที่สนามบินเมืองวินนิเพกซึ่งใกล้ที่สุด โดยหวังว่าเครื่องยนต์ที่เหลืออยู่คงพอช่วยพยุงให้ไปถึงสนามบินได้
มิหนำซ้ำ เครื่องยนต์ทั้งหมดเกิดดับสนิท ถึงตอนนี้สนามบินวินนิเพกอยู่ไกลเกินเกินกว่าจะไปถึงเสียแล้ว เวลาก็เหลือน้อยนิด เครื่องบินใหม่เอี่ยมหนัก 120 ตัน ราคา 40 ล้านดอลลาร์ กำลังร่วงลงด้วยความเร็ว 600 เมตร/นาที กัปตันโรเบิร์ต (บ๊อบ) เพียร์สัน และนักบินที่หนึ่ง เมาริซ ควินทอล ต่างพากันหาสถานที่ที่พอจะลงจอดได้ใกล้ที่สุด จนพบสนามบินเก่าแห่งหนึ่งในเมืองกิมลี่ ซึ่งตอนนี้แปลงร่างไปเป็นสนามแข่งรถ ถึงมันจะอยู่ห่างออกไปเป็นร้อยไมล์ แต่พวกเขาก็ไม่มีทางเลือกอื่น จำต้องลองเสี่ยงดวงสักครั้ง
แม้กัปตันเพียร์สันจะเป็นนักเล่นเครื่องร่อนมือฉมัง จึงมีทักษะที่จะช่วยแก้ปัญหาเฉพาะหน้านี้ได้ ทว่า ขณะนั้นในสนามแข่งรถกำลังจัดงานวันครอบครัว ผู้คนกำลังตั้งโต๊ะปิคนิคกันอย่างสนุกสนาน ชาวบ้านตาดำๆ หารู้ไม่ว่า อีกไม่กี่อึดใจกำลังจะเกิดเรื่องลุ้นระทึกเกิดขึ้นในระยะประชิดตัว
กัปตันเพียร์สันบังคับเครื่องบินที่ตอนนี้กลายสภาพเป็นเครื่องร่อนไร้เครื่องยนต์ร่อนลงสนามบินกิมลี่อย่างทุลักทุเล ท่ามกลางผู้มาปิคนิคที่แตกฮือหนีตายกันจ้าละหวั่น แต่ถึงกระนั้นก็มีเพียงผู้ได้รับบาดเจ็บ 10 คน

 สาเหตุ 
ผลจากการสอบสวนพบว่า เครื่องบินใหม่เอี่ยมนี้เป็นลำแรกของแอร์แคนาดา ที่เปลี่ยนหน่วยเติมน้ำมันจาก “แกลลอน/ปอนด์” มาเป็น “ลิตร/กิโลกรัม” และตอนที่มาตรคำนวณระดับน้ำมันด้วยคอมพิวเตอร์ก็เกิดเสีย แถมยังเป็นเครื่องรุ่นแรกที่ไม่ต้องมีวิศวกรประจำขึ้นบินไปกับเครื่องด้วย ทำให้นักบินและช่างซ่อมบำรุงต้องช่วยกันจิ้มเครื่องคิดเลขเพื่อคำนวณเปลี่ยนหน่วยน้ำมันกันเอง ด้วยความงงจึงคำนวณผิดด้วยกันทั้งคู่
นี่ยังนับว่าโชคดีมากที่ไม่มีใครต้องเสียชีวิตจากเหตุการณ์นี้

 เครื่องบินและกัปตันเพียร์สัน 
แต่หลังจากนั้นมา เครื่องบินเครื่องนี้ก็เลยมีชื่อเล่นว่า “เครื่องร่อนกิมลี่” มาจนทุกวันนี้ และยังถูกใช้ต่อมาจนถึงปี 2551 และปี 2556 เพิ่งนำออกมาประมูลขาย กัปตันเพียร์สันได้รับการยกย่องในฝีมือร่อนเครื่องบิน เพราะหลังจากนั้น มีนักบินหลายคนลองจำลองสถานการณ์นี้กับคอมพิวเตอร์ฝึกบิน พบว่า ไม่มีใครลงจอดได้อย่างปลอดภัยเหมือนกับที่เขาทำได้เลย
# อะไมโอโทรฟิก แลเทอรัล สเกลอโรซิส
อะไมโอโทรฟิก แลเทอรัล สเกลอโรซิส (หรือ โรคของเซลล์ประสาทสั่งการ), โรคชาร์โคต์  หรือ โรคลู เกห์ริก  เป็นโรคเสื่อมของระบบประสาทชนิดหนึ่งซึ่งมีสาเหตุได้หลายอย่าง มีลักษณะเฉพาะคือเกิดการฝ่อของกล้ามเนื้ออย่างต่อเนื่อง ทำให้เกิดกล้ามเนื้อเกร็งและอ่อนแรงลงเรื่อยๆ มีอาการพูดลำบาก กลืนลำบาก หายใจลำบาก โดย ALS เป็นโรคของเซลล์ประสาทสั่งการที่พบบ่อยที่สุด จากโรคในกลุ่มนี้ 5 โรค

อะไมโอโทรฟิก แลเทอรัล สเกลอโรซิส เป็นโรคที่เกิดจากการเสื่อมสลายของเซลล์ประสาทที่ควบคุมการทำงานของกล้ามเนื้อ หรือความผิดปกติของเซลล์ประสาทนำคำสั่ง จึงทำให้กล้ามเนื้อตามแขนและขาอ่อนแรงลง กลืนลำบาก พูดไม่ชัด โดยเซลล์เหล่านี้มีอยู่ในไขสันหลังและสมอง เมื่อเซลล์เสื่อมค่อย ๆ ตายไปในที่สุด   ในทางการแพทย์มีอีกชื่อว่า "โรคของเซลล์ประสาทนำคำสั่ง" (motor neuron disease; MND) หรือ "โรคเซลล์ประสาทนำคำสั่งเสื่อม" ในสหรัฐอเมริกาจะรู้จักกันดีในชื่อว่า "Lou Gehrig's Disease" (ลู-เก-ริก) ซึ่งตั้งชื่อโรคตามชื่อนักเบสบอลที่มีชื่อเสียงที่เป็นโรคนี้ในปี ค.ศ. 1930  ที่ผ่านมาจะพบนักกีฬาเป็นโรคนี้หลายคน แต่ก็ยังไม่มีหลักฐานพิสูจน์ว่า นักกีฬามีโอกาสเสี่ยงต่อการเกิดโรคนี้ได้มากกว่าอาชีพอื่น ๆ 

สาเหตุ เกิดจากหลายเหตุปัจจัยก่อให้เกิดโรคร่วมกัน ได้แก่การมีปัจจัยบางอย่างทางพันธุกรรมซึ่งยังไม่ทราบแน่ชัดที่ทำให้มีเซลล์ประสาทนำคำสั่งมีโอกาสเสื่อมได้ง่ายกว่าบุคคลอื่น มีปัจจัยทางสิ่งแวดล้อมที่มีการปนเปื่อนของสารพิษ
# ดิสอิสฮาววีดู
"ดิสอิสฮาววีดู" เป็นเพลงของนักร้องชาวอเมริกัน เคที เพร์รี จากสตูดิโออัลบั้มที่สี่ ปริซึม (ค.ศ. 2013) เพร์รีเขียนเพลงนี้ร่วมกับโปรดิวเซอร์อย่างแมกซ์ มาร์ติน และ Klas Åhlund และบันทึกเสียงในสต็อกโฮล์ม ประเทศสวีเดน เพลงออกจำหน่ายเป็นซิงเกิลที่ห้าเมื่อวันที่ 12 สิงหาคม ค.ศ. 2014 "ดิสอิสฮาววีดู" เป็นเพลงแนวแดนซ์ป็อป มีอิทธิพลจากดนตรีฮิปฮอป มีดนตรีแบบ "ซินธ์สควิกเกิลส์" และ "เมโลดิกดอตส์" ด้านเนื้อเพลง เพร์รีกึ้งร้องกึ่งพูดคุยเกี่ยวกับการเตร็ดเตร่กับเพื่อนของเธอ เพลงมีเวอร์ชันทำใหม่ที่ได้ริฟ ราฟ มาร้องร่วมออกจำหน่ายด้วย

ด้านการตอบรับ เพลงได้ขึ้นชาร์ตระดับปานกลาง ขึ้นสิบอันดับแรกในประเทศแคนาดา เพลงไม่สามารถขึ้นยี่สิบอันดับแรกในชาร์ตบิลบอร์ดฮอต 100 ได้ เป็นเพลงแรกนับตั้งแต่เพลง "ธิงกิงออฟยู" ในที่อื่น เพลงขึ้นยี่สิบอันดับแรกในห้าประเทศ และสี่สิบอันดับแรกเป็นส่วนใหญ่ มิวสิกวิดีโอกำกับโดยโตล เคฟาลี เผยแพร่วันที่ 31 กรกฎาคม ค.ศ. 2014 แสดงนักร้องที่กำลังทาเล็บ ร้องคาราโอเกะกับเพื่อน ๆ สวมชุดก้าวร้าวตั้งแต่ชุดมอนเดรียนของอีฟ แซงต์ โลรองต์ ไปจนถึงชุดว่ายน้ำลายเป็ปเปอโรนีพิซซ่า เพร์รีแสดงเพลงนี้ในทัวร์พริสมาติกเวิลด์ทัวร์ด้วย
# คณะกรรมการสถานการณ์ฉุกเฉินแห่งรัฐ
คณะกรรมการสถานการณ์ฉุกเฉินแห่งรัฐ  หรือ "แก๊งแปด" เป็นกลุ่มข้าราชการระดับสูงแปดคนในรัฐบาลโซเวียต พรรคคอมมิวนิสต์และเคจีบีผู้พยายามรัฐประหารต่อมีฮาอิล กอร์บาชอฟเมื่อวันที่ 18 สิงหาคม 1991 ภายในสองวัน ความพยายามนั้นล้มเหลว
# โบยะญูน
โบยะญูน (Bo Ya Nyun) เป็นทหารม้าที่เคยรับราชการในสมัยพระเจ้ามินดงและพระเจ้าสีป่อ เมื่ออังกฤษเข้ายึดมัณฑะเลย์ เขาตัดสินใจรวบรวมกำลังต่อต้านอังกฤษ โดยใช้ทหารม้าที่เคยอยู่ใต้บังคับบัญชาและอาสาสมัครที่เป็นชาวบ้าน กลุ่มของโบยะญูนต่อสู้กับอังกฤษนานถึง 5 ปี อังกฤษตอบโต้กลุ่มของโบยะญูนด้วยการเข้ายึดครองมยีนจาน บ้านเดิมของโบยะญูน เผาหมู่บ้าน จับญาติพี่น้องของเขาไปเข้าคุกหรือฆ่าทิ้ง ในที่สุด โบยะญูนต้องยอมมอบตัวต่ออังกฤษเพื่อไม่ให้คนในหมู่บ้านของเขาถูกฆ่า เขายอมมอบตัวเมื่อเมื่อ 30 พฤษภาคม พ.ศ. 2433 ตอนแรกเขาถูกพิพากษาให้ประหารชีวิต ต่อมาลดโทษเป็นจำคุกตลอดชีวิต และถูกนำไปกักขังที่หมู่เกาะอันดามัน
# โบ-ซเว
โบ-ซเว (Bo Swe) เป็นทูจีหรือนายบ้านแห่งมีนดะ มีอิทธิพลในเขตทุ่งตองซีน เขาไม่ยอมรับการยึดครองพม่าตอนล่างของอังกฤษและได้เข้าไปก่อกวนอังกฤษหลายครั้ง จนถูกทางมัณฑะเลย์เรียกไปรายงานตัวเพราะอังกฤษร้องเรียนมา เมื่ออังกฤษโจมตีพม่าใน พ.ศ. 2428 โบ-ซเวได้รับคำสั่งให้ไปสกัดกองทหารอังกฤษที่มาจากงะแพที่มีนบู ต่อมาโบ-ซเวใช้พื้นที่นี้เป็นฐานที่มั่นในการต่อต้านอังกฤษ

ชัยชนะที่สำคัญของโบ-ซเวในการสู้รบกับอังกฤษเกิดขึ้นใน พ.ศ. 2429 เมื่อกองกำลังของเขารบชนะกองกำลังของรอเบิร์ต แฟร์ รองข้าหลวงแห่งมีนบูที่ปะเดน และยิงแฟร์จนเสียชีวิต และยังรบชนะอังกฤษที่งะแพด้วย จนอังกฤษประกาศตั้งค่าหัวของเขาถึง 1,000 รูปี และต่อมาเพิ่มเป็น 5,000 รูปี อังกฤษเริ่มปราบปรามกลุ่มของโบ-ซเวอย่างจริงจังหลังจากนั้น โดยเข้าเผาทำลายหมู่บ้านที่เป็นฐานกำลังให้โบ-ซเว โบ-ซเวจึงต้องถอยร่นขึ้นไปบนเขา หลังจากการปะทะที่เซโดะตะยาเมื่อวันที่ 9 มีนาคม พ.ศ. 2429 โบ-ซเวเป็นฝ่ายพ่ายแพ้อย่างยับเยินจนอ่อนกำลังลง ในวันที่ 5 ตุลาคม พ.ศ. 2430 อังกฤษเข้าโจมตีที่มั่นของโบ-ซเว ในที่สุด โบ-ซเวก็รบจนตัวตายในที่รบ
 อ้างอิง 
 นินิเมียนต์. พม่ากับการต่อต้านจักรวรรดินิยมอังกฤษ ค.ศ. 1885-1893. แปลโดย ฉลอง สุนทราวาณิชย์. กรุงเทพฯ : มูลนิธิโครงการตำราสังคมศาสตร์และมนุษยศาสตร์, 2543, หน้า 250-251.
หมวดหมู่:พม่าภายใต้การปกครองของสหราชอาณาจักร
หมวดหมู่:เสียชีวิตในสงคราม
หมวดหมู่:บุคคลจากรัฐชีน
# ไอซ์บักเกตแชเลนจ์
การท้าด้วยการใช้ถังน้ำแข็งราดตัวเพื่อช่วยเหลือผู้ป่วยโรคกล้ามเนื้ออ่อนแรง หรือ เอแอลเอส ไอซ์ บัคเก็ต ชาเลนจ์ (ALS Ice Bucket Challenge) เป็นแคมเปญการกุศลเพื่อสมาคมผู้ป่วยโรคกล้ามเนื้ออ่อนแรงหรือ เอแอลเอส โดยเป็นการท้าให้ใช้ถังน้ำแข็งราดตัว ถ่ายคลิปโพสลงอินเทอร์เน็ต โดยติดแฮชแท็ก #IceBucketChallenge และท้าคนอื่นต่อไปอีกสามคนหรือมากกว่านั้น หากไม่ทำต้องบริจาค 100 ดอลลาร์ ให้กับสมาคม แต่โดยทั่วไปผู้รับคำท้าจะทำทั้งสองอย่าง และเป็นกระแสออกไปทั่วโลกเย็นซ่าได้บุญ!? "ไอซ์ บัคเก็ต ชาเลนจ์" คำท้าราดน้ำแข็งกลายเป็นกิจกรรมฮิตทั่วโลกได้อย่างไร เว็บไซต์หนังสือพิมพ์มติชน

ในประเทศไทย มีการเปลี่ยนเป็นการให้มูลนิธิเพื่อการกุศลใดก็ได้ และใช้ #IceBucketChallengeTH เป็นแฮชแท็กสำหรับกิจกรรมนี้ในประเทศไทย#IceBucketChallengeTH ขอเชิญ "ราดน้ำแข็งรดตัว" สนับสนุนการบริจาคเพื่อสังคม ต่อมาแคมเปญดังกล่าวได้ขยายวงไปยังผู้มีชื่อเสียงชาวไทยในวงการอื่นๆ อีกเป็นจำนวนมาก
 อ้างอิง
# ไนท์ออฟแชมเปียนส์ (2014)
ไนท์ออฟแชมเปียนส์ (2014) (Night of Champions (2014)) เป็นรายการเพย์-เพอร์-วิวมวยปล้ำอาชีพของWWE จัดเมื่อวันที่ 21 กันยายน ค.ศ. 2014 ณ สนาม Bridgestone Arena ในเมืองแนชวิลล์, รัฐเทนเนสซี สหรัฐอเมริกา ซึ่งจัดเป็นครั้งที่ 8 แล้วของศึกไนท์ออฟแชมเปียนส์

เบื้องหลัง
ในซัมเมอร์สแลม (2014) บร็อก เลสเนอร์สามารถคว้าแชมป์ WWE World Heavyweight Championship ไปได้จากจอห์น ซีนา ล่าสุดทริปเปิลเอชประกาศระหว่างรายการเมนอีเวนต์วันที่ 19 สิงหาคมว่าซีนาขอใช้สิทธิ์รีแมทช์ชิงแชมป์ WWE World Heavyweight กับเลสเนอร์ในไนท์ออฟแชมเปียนส์

ผล

ดูเพิ่ม
 ดับเบิลยูดับเบิลยูอี ไนท์ออฟแชมเปียนส์
 รายชื่อรายการเพย์-เพอร์-วิวของดับเบิลยูดับเบิลยูอี
# วัดเขานางทอง
โบราณสถานวัดเขานางทอง เป็นส่วนหนึ่งของ เมืองโบราณบางพานจารึกนครชุม พ.ศ. 1900 สันนิษฐานว่าส่วนใหญ่สร้างขึ้นในสมัยสมเด็จพระมหาธรรมราชาลิไท การวางผังของโบราณสถานวางตามแนวยาวเขา มีบันไดทางขึ้นทางทิศตะวันออกเฉียงเหนือ ด้านบนสูงสุดเป็นเจดีย์ใหญ่ทรงดอกบัวตูมหรือพุ่มข้าวบิณฑ์ฐานเจดีย์ กว้าง 12 เมตร ก่อด้วยอิฐปนแลง ส่วนบนเป็นศิลาแลง ถัดมาเป็นเจดีย์รายเล็ก 3 องค์ กว้าง 2 เมตร เท่ากันทุกองค์ และยังมีวิหาร 4 ตอน ตอนแรก ยาว 13 เมตร กว้าง 5 เมตร ตอนที่สองกว้าง 10 เมตร ยาว 21 เมตร ส่วนด้านท้ายสุดคล้ายที่ตั้งบุษบก เป็นที่ ประดิษฐานรอยพระพุทธบาท ปัจจุบันได้นำไปเก็บไว้ที่พิพิธภัณฑสถานแห่งชาติ กรุงเทพมหานคร รอยพระพุทธบาทแห่งนี้ พระบาทสมเด็จพระมงกุฎเกล้าเจ้าอยู่หัวเมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราวุธ มกุฎราชกุมาร ได้ทรงกล่าวถึงไว้ในหนังสือ เที่ยวเมืองพระร่วง เมื่อต้นปี พ.ศ. 2450 จากจารึกฐานพระอิศวรสำริดเมืองกำแพงเพชรระบุว่าเคยมี ท่อปู่พระยาร่วง ซึ่งเคยส่งน้ำจากเมืองกำแพงเพชรไปเมืองบางพานแห่งนี้เพื่อการเกษตรกรรมต่อมาได้ตื้นเขิน เมืองบางพานจึงร้างไปในราว พ.ศ. 2100

ลักษณะโบราณสถานบนเขานางทองลาดเอียงจากด้านทิศใต้ไปทางทิศเหนือเล็กน้อย แผนผังของโบราณสถานเป็นรูปสี่เหลี่ยมผืนผ้าวางตัวตามแนวแกนทิศเหนือ-ใต้ หันหน้าไปทางทิศเหนือประกอบด้วยเจดีย์ ประธานก่อด้วยศิลาแลง ซึ่งตั้งอยู่ทางด้านทิศใต้ของยอดเขาในบริเวณ พื้นที่สูงที่สุดถัดไปทางด้านหน้า หรือทิศเหนือมี เจดีย์ราย และร่องรอยของโบราณสถานขนาดเล็ก  ถัดไปเป็นวิหารโถง และบ่อน้ำเล็ก ๆ บนยอดเขา ไม่ปรากฏร่องรอยกำแพงวัด ปัจจุบันวัดไม่มีพระสงฆ์จำพรรษาอยู่

โบราณสถานวัดเขานางทองขึ้นทะเบียนเป็น โบราณสถานเมื่อวันที่ 8 มีนาคม พ.ศ. 2478ตามประกาศในราชกิจจานุเบกษา เล่มที่ 52 ตอนที่ 75 มีพื้นที่ทั้งสิ้นรวม 175ไร่ 1งาน 25ตารางวาประกาศกรมศิลปากร วันที่ 18 กันยายน พ.ศ. 2543 เรื่อง กำหนดเขตที่ดินโบราณสถาน วัดเขานางทอง (ถ้ำนางทอง)

 พิกัดแผนที่ 
 
อ้างอิง